**ÅRSBERETNING**

**2016**

**FOR**

**POSTPENSJONISTENE**

**I**

**SØR-TRØNDELAG**

**![MC900285368[1]]()**

**POSTPENSJONISTENE I SØR-TRØNDELAG**

**ÅRSBERETNING 2016**

Styret har hatt følgende sammensetning:

Leder: Arne O. Bendiksvold

Nestleder: Ivar Johnsen

Sekretær: Steinar Bjerke

Kasserer: Ragnhild Langrød

Styremedlem: Jorunn Gran

1. varamedlem: Randi Helene Svee

2. varamedlem: Hans Reidar Iversen

Redaktør: Gerd Kari Bendiksvold

Revisor: Olav Grotdal

 Steinar Skare

Tur- og arrangementskomite: Sissel Døsvik

 Solveig Svensli

 Randi Helene Svee

Valgkomite: Hans Reidar Iversen

 Ragnhild Langrød

 Svein Otto Wold

Kontaktperson

Postpensjonistene/Postkom Arne O. Bendiksvold

**Medlemsoversikt pr. 31.12.2016**

Pr. 31.12.2016 hadde vi 314 medlemmer. Vi har fått 23 nye medlemmer i 2016 og av disse er 8 vervet. Antall medlemmer er likevel totalt redusert med 25 i forhold til 2015.

På grunnlag av meldinger og det vi selv har registrert, er følgende 7 medlemmer gått bort i løpet av 2016: Tore Bergh, Ingvar Birkeland, Alf Hagen, Harald Hårstad, Bjørg Lien, Odd Lind og Bente Villabø.

**Medlemsverving**

Alle som har vært organisert i Postkom får automatisk tilsendt medlemskap i Postpensjonistene. Registreringen blir gjort sentralt. De som velger ikke å bli medlemmer må selv reservere seg, og vi mottar liste over de aktuelle. Postpensjonistforeningen får kr 100,- i vervepremie for hvert medlem som vi selv aktivt verver.

**Nytt elektronisk medlemsregister**

Postpensjonistforeningen lokalt har i løpet av året overtatt ansvaret for å holde ett nytt elektronisk medlemsregister ajour. Ajourført bl.a. med at medlemmer på samme postadresse får bare 1 eksemplar av medlemsbladet Pensjonisten.

I tillegg til navn, fødselsdata og postadresser, tlfnr. skal det i registeret også være mailadresser. Da portofriheten etter hvert vil opphøre, er målet at informasjon skal sendes ut via mailadresser. Av 314 medlemmer er det til nå registrert bare 99 mailadresser. Vi håper at langt flere bruker mail/data enn det medlemsregisteret nå gir inntrykk av. Oppfordringen er derfor send mailadressen til: steinarbbjerke@gmail.com. eller til: abendiksvold@yahoo.no .

Arrangementer

I stedet for vanlig medlemsmøte 3. mai var det historisk byvandring med Terje Bratberg som guide. 39 medlemmer fikk ta del i en humørfylt og interessant beskrivelse av livet i byen fra 1700 og fremover. Omvisningen avsluttet med kaffe og vafler på Parkkafeen.

Sangkoret Teleklang, som har medlemmer fra det tidligere Postkoret i Trondheim, inviterte også i år pensjonister fra Posten og Telenor til konsert 28.november i Telenors kantine på Tyholt. Postpensjonister fylte opp 3 langbord og de fikk en hyggelig opplevelse med korsang, mye god mat og prøvd vinnerlykken.

Torsdag 1. desember hadde vi den tradisjonelle julelunsjen i Hornemansgården. Det var 57 medlemmer som møtte, og fikk begynt på julematen.

Turer

2.juni var det sesongavslutning med buss/båttur til Selbu, og besøk på Norsk radio og fjernsynsmuseum. 38 medlemmer var med, og de fikk god orientering om utviklingen innen radio ,fjernsyn og film.

Utenlandsturen, 14.- 18. august var med fly til/fra byen Krakow med overnatting på samme hotell hele tiden. 37 medlemmer var med .Mange fikk med seg både tur til Auschwitz/Birkenau, besøk til saltgruvene i Wieliczka og busstur til Zakopane. Byen Krakow var grei å ferdes i ,og hadde både opplevelser og god mat.

Medlem i tur- og arrangementskomiteen/styret har vært på visning/salgstur til Helsinki/Tallin og til Falstad/Levanger .

Styret takker Tur- og arrangementskomiteen for godt utført arbeid i 2016.

**Faglig arbeid – møtevirksomhet**

Arne Bendiksvold er medlem av kontrollkomiteen i PFO, Trondheim

Arne Bendiksvold deltok i april på Pensjonistenes Fellesorganisasjons,(PFO) årsmøte i Trondheim.

Arne Bendiksvold deltok i mai på lederkonferanse i Postens pensjonistforbund.

Arne Bendiksvold , Ragnhild Langrød og Randi H.Svee deltok i november på lederkonferanse i PFO, Trondheim.

Brit Thrana Hansen er 4. varamedlem i styret til Postens pensjonistforbund .

Det har vært 8 ordinære medlemsmøter i årsmøteperioden, inklusive årsmøte,

og julelunsjen. Gjennomsnittlig oppmøte ligger på 39 medlemmer.

Styret har hatt 7 styremøter i perioden . Tur- og arrangementskomiteen sine opplegg/planer har vært samordnet med styret via Randi Helene Svee.

Det er ellers noe uformell kontakt mellom medlemmer og styret utenom medlemsmøtene/styremøtene for å avklare praktiske forhold.

Referat fra medlemsmøtene sammen med annen aktuell informasjon og innkalling til . medlemsmøte sendes f.t. ut til 288 postadresser. For at informasjon skal nå fram til alle er vi avhengig av å få melding når postadressen/mailadressen endres .

Arbeidet med å kopiere og sende ut informasjon krever mye tid ,og uten portofrihet har vi heller ikke lenger økonomi til papirutsending. Mailadresser er derfor en enkel løsning på fortsatt informasjon ut til alle.

Vi har på medlemsmøtene hatt som mål å ha eksterne foredragsholdere /underholdere som et sosialt/faglig innslag:

* januar: orientering fra infosenteret for seniorer i Trondheim kommune om egentrening m.m. samt informasjon om høstturen til Krakow.
* februar: allsang og gruppearbeid om mulige endringer i opplegg for gevinster til møtene
* april: Postsensur under krigen / Kjell Terje Olsen og informasjon om aktuelle saker fra Postens Pensjonistforbund v/ Magne Furesund.
* september: Journalist/forfatter Rolf Rolfsen underholdt med muntre historier fra byen og omegn.
* oktober: Tannhelse for eldre , stell og forebygging v/ Katrine Døsvik
* november: Bjørn Hansen om seg selv og RBK.

Et fast innslag på møtene har vært åresalg/utlodning . Inntekten har gått til å dekke kostnadene til enkel servering på medlemsmøtene ,og noen ganger et lite overskudd til driften.

Medlemsbladet PostPens har hatt 4 utgivelser i 2016. Redaktøren har gjort en stor og god jobb med å formidle fargerike beskrivelser/bilder fra turer/arrangement og info fra Pensjonistforbundet m.m. Som tidligere år har det vært lite med tekstbidrag fra medlemmene . Det videre liv for medlemsbladet er noe usikkert både ut fra hvem skriver, type innhold og valg av formidlingskanal til alle medlemmer.

**Andre oppgaver:**

Pensjonistforeningen er som kjent tildelt oppgaven med å melde inn dødsfall for alle som har vært ansatt i Posten . På det grunnlag blir det sentralt ordnet med krans/blomster fra Posten.

For at styret skal greie oppgaven og sikre at vi fanger opp alle ved bortgang, er vi avhengig av meldinger fra medlemmene i hele distriktet vårt. Vi takker for all hjelp i det arbeidet.

**Økonomi**

I år har vi mottatt penger fra Grasrotandelen på kr. 4720,41,- . Beløpet er lavt når vi sammenligner med andre postpensjonistforeninger. Grasrotandelen er med på å skaffe nødvendige inntekter til foreningen, og vi oppfordrer flere til å velge vår pensjonistforening,

Organisasjonsnummer 995873737.

Postkom har også i år støttet oss med et tilskudd på kr. 4000, - til driften.

Vår andel av medlemskontingenten og tilskudd fra PPL er største inntektsgrunnlag for å dekke vår aktivitet. Medlemskontingenten for 2016 har vært kr. 225,- for hovedmedlem, og vår lokale andel er kr. 58,- pr medlem. At vi fortsatt har et stort antall medlemmer , bidrar derfor til å sikre årlig drift av pensjonistforeningen.

Likviditeten i foreningen pr. 31.12.2016 er tilfredsstillende, og i 2016 har vi økt egenkapitalen, dvs hatt et positivt driftsresultat .

**Sluttord**

2016 har vært nok ett normalår med aktivitet i foreningen tilpasset de ressurser vi har å arbeide ut fra.

Styret har som tidligere år satset på å føre videre den sosiale og kulturelle delen av formålsparagrafen. Vi har fortsatt å videreføre en ordning med dagstur før sommerferien og en utlandstur tidlig på høsten. Den mer sosiale delen synes vi også er godt ivaretatt gjennom allsang, kaffekos, åresalg og ellers de 2 årlige fellesturene .Åresalg/utlodningen dekker som nevnt kostnader til servering på medlemsmøtene samt et lite overskudd. Styret takker alle som velvillig har gitt gevinster, deltatt som loddselgere og ikke minst kjøper lodd.

Vi vil også takke alle som har hjulpet til med servering/rydding på møtene.

Vi vil takke tillitsvalgte og ellers alle andre som på en eller annen måte har bidratt til at foreningen kan drive som den gjør, og som på hver sin måte er med på å skape trivsel og holder liv i foreningen vår. Vi vil oppfordre medlemmer til å stille seg positive til henvendelser om å gjøre en innsats i foreningen, enten som tillitsvalgt eller påta seg andre oppgaver.

Vi takker Postkom for godt samarbeid og for all velvilje når det gjelder kopiering og bruk av møterom m.m.

Utfordringen i årene fremover er å ha aktiviteter som fortsatt bidrar til interesse for å møtes og ha et sosialt fellesskap. Spesielt hva må til for å få med nye og yngre pensjonister, og ellers greie å formidle informasjon med mer bruk av mail og internettsystemer til de ulike aldersgrupper.

Vi må fortsatt ha aktiviteter som bedrer våre vilkår som pensjonister. Vi vil gjøre dette ved å ha samhandling med fora som kan påvirke sentrale myndigheter i saker som angår oss. Antall medlemmer har også stor betydning i påvirkningssaker. Jo flere vi er, jo større styrke. Medlemsverving og lojalitet til å være medlem er derfor en viktig del av dette.

For

Postpensjonistene i Sør-Trøndelag

Arne O. Bendiksvold /s/ Ivar Johnsen /s/ Steinar Bjerke /s/

Ragnhild Langrød /s/ Jorunn Gran /s/

Randi Helene Svee /s/ Hans Reidar Iversen /s/